CELEX: 32021D1944
Language: lt
Date: 1635811200000
Title: Europos Centrinio Banko sprendimas (ES) 2021/1944 2021 m. lapkričio 2 d. kuriuo iš dalies keičiamas Sprendimas (ES) 2020/1997 dėl monetų emisijos apimties 2021 metais patvirtinimo (ECB/2021/48)

2021 11 10   
               
               
                  LT
               
               
                  Europos Sąjungos oficialusis leidinys
               
               
                  L 397/26
               
            
         EUROPOS CENTRINIO BANKO SPRENDIMAS (ES) 2021/1944
         2021 m. lapkričio 2 d.
         kuriuo iš dalies keičiamas Sprendimas (ES) 2020/1997 dėl monetų emisijos apimties 2021 metais patvirtinimo (ECB/2021/48)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 128 straipsnio 2 dalį,
         kadangi:
         
                     (1)
                  
                  
                     nuo 1999 m. sausio 1 d. Europos Centrinis Bankas (ECB) turi išimtinę teisę tvirtinti monetų, kurias gali išleisti valstybės narės, kurių valiuta yra euro, emisijos apimtį;
                  
               
                     (2)
                  
                  
                     remdamasis valstybių narių, kurių valiuta yra euro, ECB pateiktais eurų monetų poreikio 2021 metais vertinimais, Europos Centrinio Banko sprendimu (ES) 2020/1997 (ECB/2020/57) (1) ECB patvirtino bendrą apyvartai skirtų eurų monetų ir kolekcinių (apyvartai neskirtų) eurų monetų emisijos apimtį 2021 metais;
                  
               
                     (3)
                  
                  
                     vadovaujantis Europos Centrinio Banko sprendimo (ES) 2015/2332 (ECB/2015/43) (2) 3 straipsniu, euro zonos valstybė narė turi pranešti ECB, jei panašu, kad faktinis eurų monetų poreikis viršys patvirtintą monetų emisijos apimtį tiems kalendoriniams metams, ir turi pateikti ad hoc patvirtinimo prašymą dėl papildomos monetų emisijos apimties tiems kalendoriniams metams, jeigu tebėra padidėjęs monetų poreikis;
                  
               
                     (4)
                  
                  
                     2021 m. rugsėjo 1 d.De Nederlandsche Bank, taip pat ir Nyderlandų finansų ministerijos vardu, pateikė prašymą papildoma 50 mln. EUR suma padidinti eurų monetų, kurias Nyderlandai gali išleisti 2021 metais, emisijos apimtį nuo 0,1 mln. EUR iki 50,1 mln. EUR, kad galėtų patenkinti nenumatytą padidėjusį monetų poreikį, susijusį su COVID-19 izoliavimo priemonių švelninimu, parduotuvių atidarymu ir sezoniniu poveikiu;
                  
               
                     (5)
                  
                  
                     2021 m. rugsėjo 8 d.Latvijas Banka pateikė prašymą papildoma 5,1 mln. EUR suma padidinti eurų monetų, kurias Latvija gali išleisti 2021 metais, emisijos apimtį nuo 5,7 mln. EUR iki 10,8 mln. EUR, kad galėtų patenkinti nenumatytą padidėjusį monetų poreikį, susijusį su COVID-19 poveikiu monetų apyvartai Latvijoje;
                  
               
                     (6)
                  
                  
                     2021 m. spalio 4 d.Národná banka Slovenska pateikė prašymą papildoma 2 mln. EUR suma padidinti eurų monetų, kurias Slovakija gali išleisti 2021 metais, emisijos apimtį nuo 16 mln. EUR iki 18 mln. EUR, reaguojant į padidėjusią grynąją eurų monetų emisiją, lyginant su 2020 m. ir 2019 m., dėl COVID-19 poveikio ir dėl prognozuojamos didesnės paklausos laikotarpiu iki Kalėdų 2021 m.;
                  
               
                     (7)
                  
                  
                     veiksmingumo sumetimais ir nukrypstant nuo Sprendimo (ES) 2015/2332 (ECB/2015/43) 3 straipsnio 7 dalies, kiek tai susiję su konkrečiais Latvijos ir Slovakijos ad hoc patvirtinimo prašymais, tikslinga, kad Valdančioji taryba įgyvendintų šiuos pakeitimus iš dalies pakeisdama Sprendimą (ES) 2020/1997 (ECB/2020/57);
                  
               
                     (8)
                  
                  
                     todėl reikėtų atitinkamai iš dalies pakeisti Sprendimą (ES) 2020/1997 (ECB/2020/57),
                  
               PRIĖMĖ ŠĮ SPRENDIMĄ:
         
            1 straipsnis
            Daliniai pakeitimai
            Sprendimo (ES) 2020/1997 (ECB/2020/57) 2 straipsnyje pateikta lentelė iš dalies keičiama taip:
            
                        1)
                     
                     
                        su Latvija susijusi eilutė pakeičiama taip:
                        
                                    „Latvija
                                 
                                 
                                    10,6
                                 
                                 
                                    0,2
                                 
                                 
                                    10,8“;
                                 
                              
                  
                        2)
                     
                     
                        su Nyderlandais susijusi eilutė pakeičiama taip:
                        
                                    „Nyderlandai
                                 
                                 
                                    50,0
                                 
                                 
                                    0,1
                                 
                                 
                                    50,1“;
                                 
                              
                  
                        3)
                     
                     
                        su Slovakija susijusi eilutė pakeičiama taip:
                        
                                    „Slovakija
                                 
                                 
                                    16,0
                                 
                                 
                                    2,0
                                 
                                 
                                    18,0“.
                                 
                              
                  
         
            2 straipsnis
            Įsigaliojimas
            Šis sprendimas įsigalioja tą dieną, kai apie jį pranešama adresatams.
         
         
            3 straipsnis
            Adresatai
            Šis sprendimas skirtas valstybėms narėms, kurių valiuta yra euro.
         
         
            Priimta Frankfurte prie Maino 2021 m. lapkričio 2 d.
            
               
                  ECB Pirmininkė
               
               Christine LAGARDE
            
         
         
            (1)  2020 m. lapkričio 24 d. Europos Centrinio Banko sprendimas (ES) 2020/1997 dėl monetų emisijos apimties 2021 metais patvirtinimo (ECB/2020/57) (OL L 410, 2020 12 7, p. 104).
         
            (2)  2015 m. gruodžio 4 d. Europos Centrinio Banko sprendimas (ES) 2015/2332 dėl eurų monetų emisijos apimties patvirtinimo procedūrų sistemos (ECB/2015/43) (OL L 328, 2015 12 12, p. 123).